રાજસ્થાનનાં રઘુવીર શરણ નામના રાષ્ટ્રીય સ્વયંસેવક સંઘના સ્વયંસેવકને તાજેતરનાં દલિત આંદોલન અને તે દરમિયાન રાજકીય પક્ષો દ્વારા હિન્દુ સમાજમાં ભાગલા પાડવાના ષડયંત્રથી એટલી હદે લાગી આવ્યું કે, તેઓએ આના વિરુદ્ધમાં આત્મવિલોપન કરી લીધું હતું. રઘુવીર શરણ પોતાના શરીર પર આગ લગાડી ભારત માતા કી જયના જયકારા સાથે ૧૦૦ મીટર દોડ્યા હતા. આ દરમિયાન તેમનું ૮૦ ટકા શરીર દાઝી ગયું હતું. બાદમાં તેમને સારવાર અર્થે હૉસ્પિટલમાં લઈ જવામાં આવ્યા હતા. પોતાના મૃત્યુની ઘડીએ પણ આ સ્વયંસેવક કોંગ્રેસને હિન્દુઓના ભાગલા ન પડાવવાની લાગણીસભર અપીલ કરી રહ્યા હતા. સારવાર દરમિયાન આ સ્વયંસેવકનું મૃત્યુ થયું છે.